Mogens Svale

Mogens Svale (–1581) var en adelsmann og lensinnhaver i Norge. 

Han var sønn av adelsmann på Fyn Verner Bertelsen Svale til Bisbo (d. 1561) og Kirsten Drage, og tilhørte en adelsslekt som i sitt våpenmerke hadde en sort svale i blått eller sølv felt med to blå vesselhorn på hjelmen, hvert belagt med en sort bjelke.

Svale begynte sin karriere som hoffsinde på Akershus. Under Den nordiske syvårskrig utmerket han seg ved flere anledninger, hvor han kjempet flere vellykkede kamper mot innvaderende svenske hærer i grenseområdet. For sin innsats i krigen, fikk  Svale blant annet inntekten av Marker len og Idd skiprede Han oppholdt seg i Norge resten av livet og ble av kongen benyttet til en rekke oppdrag. Svale døde i 1581, og ble bisatt i Oslo.

Han var gift to ganger; 1) til Ingri Eriksdatter, enke etter Oluf Tordsen, 2) med Maren Bjelke, datter av Jens Tillufssøn Bjelke (d. 1559) og Lucie Nilsdatter Gyldenløve (d. 1555).

Referanser 

Lensherrer